b'\n_START_ARTICLE_\nMestna hi\xc5\xa1a, Praga\n_START_SECTION_\nZgodovina\n_START_PARAGRAPH_\nKraljeva dvorna pala\xc4\x8da je stala na obmo\xc4\x8dju sedanje Mestne hi\xc5\xa1e. \xc4\x8ce\xc5\xa1ki kralj je v njej \xc5\xbeivel od 1383 do 1485. Po letu 1485 je bila opu\xc5\xa1\xc4\x8dena. Poru\xc5\xa1ena je bila v za\xc4\x8detku 20. stoletja. Gradnja sedanje stavbe se je za\xc4\x8dela leta 1905. Kon\xc4\x8dana je bila leta 1912. Zgradbo sta zasnovala arhitekta Oswald Polivka in Anton\xc3\xadn Bal\xc5\xa1\xc3\xa1nek. _NEWLINE_Mestna hi\xc5\xa1a je bila prizori\xc5\xa1\xc4\x8de razglasitve neodvisnosti \xc4\x8ce\xc5\xa1koslova\xc5\xa1ke.\n_START_SECTION_\nArhitektura in umetnost\n_START_PARAGRAPH_\nStavba je oblikovana v arhitekturnem slogu art nouveau. Zunanjost zgradbe jnad vhodom zaznamuje alegori\xc4\x8den mozaik in \xc5\xa1tukaturni okras. Nad vhodom je mozaik, imenovan Poklon Pragi  Karla \xc5\xa0pillarja. Na obeh straneh so alegori\xc4\x8dne kiparske skupine, ki predstavljajo Degradacijo ljudi in Vstajenje ljudi  Ladislava \xc5\xa0alouna. Smetanova dvorana se uporablja kot koncertna in plesna dvorana, v pritli\xc4\x8dju je kavarna in restavracija. Vogal stavbe ima  stekleno kupolo. V notranjosti so umetni\xc5\xa1ka dela  Alfonsa Muche,  Jana Preislerja in  Maxa \xc5\xa0vabinskega in drugih._NEWLINE_Poleg koncertne in plesne dvorane sta v zgradbi ob veliki ve\xc5\xbei in pred stopni\xc5\xa1\xc4\x8dem v dvorano kavarna z gostinskim vrtom in ugledna restavracija. Veliko notranjih prostorov je zaprtih za javnost. Odprejo jih le za vodene oglede.'